Silber, Jared Ross (2017-12)
AFRIKAANS OPSOMMING: Onsekerheid en onvoorspelbaarheid binne die globale politieke omgewing behou aansienlike politieke risiko's vir besighede en organisasies. Een alternatiewe manier om te verstaan hoe besighede en organisasies hierdie politieke risiko's kan versag, is om scenario-beplanning te gebruik om die akteurs se insig in die onsekerhede binne die omgewing te maksimeer, sodat dit moontlik is om politieke risiko's te identifiseer en insigte te bied vir moontlike versagtende strategieë. Die primêre navorsingsvraag van hierdie studie is dus om 'n scenariobeplanningsmetode te ontwikkel om politieke risikobestuur te fasiliteer. Die vraag word beantwoord deur om 'n metode te konstrueer wat scenario-beplanning gebruik om 'n begrip te ontwikkel van die hoof dryfkragte wat die omgewing beïnvloed en om 'n scenario-matriks uit hierdie dryfkragte vir 'n korporasie of organisasie op te stel. Uit hierdie begrip van die scenario's en hoe die scenario's die korporasie sal beïnvloed, word die tweede navorsingsvraag aangespreek deur die gebruik van die scenario's wat volgends die metode gebou is om relevante politieke risikofaktore vir die korporasie waarvoor die metode geïmplementeer is te identifiseer, verduidelik en te versag. Die laaste twee navorsingsvrae toets die metode se vermoë om risikobestuur vir die olie- en gasmaatskappy Exxon Mobil se bedrywighede in die Suid-Chinese See (SCS) vanaf 1 Februarie 2017 tot 1 Februarie 2018 te fasiliteer deur om scenario's vir die SCS oor die tydraamwerk te konstrueer en die scenario's te gebruik om politieke risiko's vir Exxon Mobil te identifiseer en versag. Met behulp van die metode, ontwikkel die studie 'n scenario-matriks vir die Suid- Chinese See wat gebruik word om vier risikofaktore relevant vir Exxon Mobil te identifiseer. Uit hierdie risikofaktore, die inligting wat op Exxon Mobil saamgestel is en die scenario's self, kan die studie vier risikobestuurstrategieë identifiseer wat deur Exxon Mobil in die SCS geïmplementeer kan word. Binne die beperkinge van hierdie gevallestudie is die gevolgtrekking gemaak dat scenario beplanning gebruik kan word as 'n instrument vir politieke risikobestuur, en dat hierdie verhouding verder ondersoek moet word.
Please refer to this item in SUNScholar by using the following persistent URL: http://hdl.handle.net/10019.1/102914